ananddey/assamese-wiki-corpus huggingface dataset:
ৰবীন্দ্ৰ কেলকৰ

ৰবীন্দ্ৰ কেলকৰ(; জন্ম : ৭ মাৰ্চ, ১৯২৫   – ২৭ আগষ্ট, ২০১০) কোংকণী ভাষাৰ এগৰাকী প্ৰসিদ্ধ ভাৰতীয় লেখক। কোংকণী ভাষাৰ উপৰিও তেওঁ হিন্দী আৰু মাৰাঠী ভাষাতো লেখা-মেলা কৰে।
১৯৮৭ চনৰ ফেব্ৰুৱাৰী মাহত, গোৱা বিধানসভাই কোংকণীক ৰাজ্যিক ভাষাৰ মৰ্যাদা দিয়ে।

তেওঁ এশৰো অধিক কিতাপ লিখিছে আৰু দুই দশকৰো অধিক কাল 'জাগ' আলোচনীৰ সম্পাদক ৰূপে কাৰ্যনিৰ্বাহ কৰিছে।

২৭ আগষ্ট, শুক্ৰবাৰে; মাডগাও, গোৱাৰ এপ'ল' হস্পিটেলত ১১ বাজি ৩০ মিনিটত কেলকৰৰ মৃত্যু হয়। গোৱা চৰকাৰে কেলকৰৰ নিজা গাঁৱত ৰাষ্ট্ৰীয় মৰ্যদাৰে তেওঁ শেষকৃত্য সম্পন্ন কৰে। , কলা একাডেমীৰ গোমন্ত সাৰদা বঁটা, ১৯৭৭ চনত সাহিত্য অকাডেমি বঁটা, ২০০৭ চনত সাহিত্য অকাডেমি ফেলোশ্বিপ আৰু ২০০৬ চনত কোংকণী ভাষাত প্ৰথমবাৰৰ বাবে প্ৰদান কৰা জ্ঞানপীঠ বঁটা লাভ কৰে।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:পদ্মভূষণ বঁটা বিজয়ী
শ্ৰেণী:জ্ঞানপীঠ বঁটা বিজয়ী
শ্ৰেণী:কোংকণী ভাষাৰ সাহিত্য অকাডেমি বঁটা বিজয়ী
শ্ৰেণী:সাহিত্য অকাডেমিৰ ফেলোশ্বিপ প্ৰাপক
১৯৫০ দশকৰ অসমীয়া চলচ্চিত্ৰৰ তালিকা

বৰ্ষ
ছবি
পৰিচালক
সংগীত পৰিচালক
মুক্তিৰ তাৰিখ
প্ৰাপ্ত বঁটা, সন্মান
১৯৫০ বিপ্লৱীঅসিত সেনশিৱ ভট্টাচাৰ্য ১৬ জানুৱাৰী
১৯৫২ ৰুণুমী সুৰেশ চন্দ্ৰ গোস্বামী দৰ্প নাথ শৰ্মা অজ্ঞাত
১৯৫৪ সতী বেউলা সুনীল গাংগুলী ভূপেন হাজৰিকা ৮ জানুৱাৰী
১৯৫৫ নিমিলা অংক লক্ষ্যধৰ চৌধুৰী পুৰুষোত্তম দাস ১৬ চেপ্টেম্বৰ
পিয়লী ফুকন ফণী শৰ্মা ভূপেন হাজৰিকা ২ ডিচেম্বৰ "ছাৰ্টিফিকেট অব মেৰিট" লাভ কৰা প্ৰথম অসমীয়া ছবি
১৯৫৬ সৰাপাত আনোৱাৰ হুছেইনমুকুল বৰুৱা ৩০ মাৰ্চ
স্মৃতিৰ পৰশ নিপ বৰুৱা ব্ৰজেন বৰুৱা ৬ এপ্ৰিল
লখিমী ভবেন দাস ব্ৰজেন বৰুৱা ২৮ চেপ্টেম্বৰ
এৰা বাটৰ সুৰ ভূপেন হাজৰিকা ভূপেন হাজৰিকা ৩০ নবেম্বৰ
১৯৫৭ মাক আৰু মৰম নিপ বৰুৱা ব্ৰজেন বৰুৱা ১০ মে "ছাৰ্টিফিকেট অব মেৰিট"
ধুমুহা ফণী শৰ্মা ভূপেন হাজৰিকা ২৭ চেপ্টেম্বৰ
১৯৫৮ ৰঙা পুলিচ নিপ বৰুৱা নিজাম ৪ এপ্ৰিল "ৰাষ্ট্ৰপতিৰ ৰূপৰ পদক" লাভ কৰা প্ৰথম অসমীয়া ছবি
নতুন পৃথিৱী আনোৱাৰ হুছেইন মুকুল বৰুৱাৰাজেশ্বৰ বৰদলৈ ৪ জুলাই
ভক্ত প্ৰহ্লাদ নিপ বৰুৱা ব্ৰজেন বৰুৱা ১৪ নবেম্বৰ
১৯৫৯ কেঁচা সোণ ফণী শৰ্মাভূপেন হাজৰিকা ২৯ মাৰ্চ
চাকনৈয়া শৈল বৰুৱা মুকুল বৰুৱা ৪ চেপ্টেম্বৰ
পূবেৰুণ প্ৰভাত মুখাৰ্জী তাৰিকুদ্দিন আহমেদ ১৮ চেপ্টেম্বৰ "ৰাষ্ট্ৰপতিৰ ৰূপৰ পদক" বাৰ্লিন চলচ্চিত্ৰ মহোৎসৱত প্ৰদৰ্শন
পুৱতি নিশাৰ সপোন ফণী শৰ্মা ভূপেন হাজৰিকা ২ অক্টোবৰ
আমাৰ ঘৰ নিপ বৰুৱা ব্ৰজেন বৰুৱা ৪ ডিচেম্বৰ

তথ্যসংগ্ৰহ

Released Movies - enajori.com
অসম ইয়াৰবুক - শৰাইঘাট প্ৰকাশন

শ্ৰেণী:অসম সম্পৰ্কীয় তালিকা
শ্ৰেণী:১৯৫০ দশকৰ অসমীয়া চলচ্চিত্ৰ শ্ৰেণী:অসমীয়া চলচ্চিত্ৰ শ্ৰেণী:মুক্তিৰ দশক অনুসৰি অসমীয়া চলচ্চিত্ৰ
১৯৬০ দশকৰ অসমীয়া চলচ্চিত্ৰৰ তালিকা
টেমি মোয়ো

থামছান্কা 'টেমি' মোয়ো (জন্ম ৫ জানুৱাৰী ১৯৯৮) এজনী জিম্বাবৱেৰ সংগীতশিল্পী আৰু অভিনেত্ৰী। তেওঁ ২০১৬ চনৰ “Ndibereke” গীতৰ জৰিয়তে জনপ্ৰিয় হৈ উঠে। ২০২০ চনৰ চলচ্চিত্ৰ “গনাৰেজৌ”ত তেওঁৰ অভিনয়ে বিশেষ প্ৰশংসা লাভ কৰে।

প্ৰাৰম্ভিক জীৱন

তেওঁ ৫ জানুৱাৰী ১৯৯৮ তাৰিখে হাৰাৰে, জিম্বাবৱেত জন্মগ্ৰহণ কৰে। তেওঁৰ পিতৃ ৰিচাৰ্ড কোহোলা ষ্টাৰ এফ এম জিম্বাবৱেৰ অনুষ্ঠান পৰিচালক, যাক RK নামে জনা যায়। তেওঁৰ মাতৃৰ নাম ডৰিছ মোয়ো।

পেচাদাৰী জীৱন

৭ বছৰ বয়সত তেওঁ গীত গাবলৈ আৰম্ভ কৰে। তেওঁ লুচিটেনিয়া প্ৰাথমিক বিদ্যালয় আৰু [
ৱেষ্টৰিজ উচ্চতৰ মাধ্যমিক বিদ্যালয়ত শিক্ষা গ্ৰহণ কৰে। ১৩ বছৰ বয়সত তেওঁ জনপ্ৰিয় শিল্পী জ' থমাছ, অলিভাৰ ম্টুকুডজি, ষ্টানাৰ, বা শুপী, আৰু আলেক্সিও কাৱাৰাৰ সৈতে সংগীত পৰিৱেশন কৰে। চাইল্ডলাইন জিম্বাবৱেৰ শিশু ৰাষ্ট্ৰদূত হিচাপে নিযুক্ত হৈ তেওঁ জিম্বাবৱেৰ আটাইতকৈ কম বয়সীয়া ৰাষ্ট্ৰদূত হয়। ২০০৮ চনত, তেওঁ তিনিজন সংগীতশিল্পীৰ সৈতে উগাণ্ডা আফ্ৰিকান কায়াৰ গঠন কৰে আৰু নিউ ইয়ৰ্কৰ মাডিছন স্কুৱেৰ গাৰ্ডেনত সংগীত পৰিবেশন কৰে। ছবিখনত তেওঁ চিপো নামৰ চৰিত্ৰটো অভিনয় কৰে। তাৰ পিছতে, তেওঁ ৰাষ্ট্ৰীয় কলা গৌৰৱ বঁটা-ত মনোনয়ন লাভ কৰে।

২০২১ চনত, তেওঁ ZIMOCO-ৰ ৰাষ্ট্ৰদূত হিচাপে নিযুক্ত হয়।

নৱেম্বৰ ২০২১ চনত, তেওঁ Bvudzijena শীৰ্ষক ১৩টা গীতৰ সংগীত এলবাম মুক্তি কৰে। তেওঁৰ প্ৰদৰ্শন ব্লেক এণ্টাৰটেইনমেণ্ট টেলিভিছন (BET)-ৰ পৰ্যায়ৰ সৈতে তুলনা কৰা হয়।

তেওঁ ২০২১ চনৰ অল আফ্ৰিকা মিউজিক এৱাঊ (AFRIMA)-ত দক্ষিণ আফ্ৰিকাৰ শ্ৰেষ্ঠ মহিলা শিল্পীৰ শাখাত মনোনয়ন লাভ কৰে।

চলচ্চিত্ৰ তালিকা

বছৰ চলচ্চিত্ৰ চৰিত্ৰ শ্ৰেণী তথ্য
২০২০ গনাৰেজৌ চিপো চলচ্চিত্ৰ

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অভিনেত্ৰী
শ্ৰেণী:গায়িকা
শ্ৰেণী:জিম্বাবৱেৰ অভিনেত্ৰী
কেলিমুটু ৰাষ্ট্ৰীয় উদ্যান

কেলিমুটু ৰাষ্ট্ৰীয় উদ্যান হৈছে ইণ্ডোনেছিয়াৰ এখন ৰাষ্ট্ৰীয় উদ্যান। উদ্যানখন ইণ্ডোনেছিয়াৰ পূব নুছা টেংগাৰা প্ৰদেশৰ ফ্ল’ৰেছ দ্বীপত অৱস্থিত। ই পাহাৰ-পৰ্বতে আগুৰি থকা এটা অঞ্চল। মাউণ্ট কেলিবাৰা, ইয়াৰ সৰ্বোচ্চ শৃংগ, যাৰ উচ্চতা ১,৭৩১ মিটাৰ। তিনিটা ৰঙীন হ্ৰদ থকা, মাউণ্ট কেলিমুটুও এই ৰাষ্ট্ৰীয় উদ্যানতে অৱস্থিত। এই প্ৰাকৃতিক আকৰ্ষণটো পৰ্যটকসকলৰ বাবে এক গন্তব্যস্থান।

এই ৰাষ্ট্ৰীয় উদ্যানখনত কিছুমান বিপন্ন উদ্ভিদ প্ৰজাতি সংৰক্ষিত কৰি ৰখা হৈছে, যেনে: টুনা (Toona spp), কদম (Anthocephalus cadamba), কেনাৰিয়াম (Canarium spp), ডিঅ'ছপাইৰ'ছ ফেৰা (Diospyros ferra), এলষ্টনিছ স্কোলাৰিছ (Alstonis scholaris), কুসুম (Schleichera oleosa), বিলাতী ঝাউ (Casuarina equisetifolia) আৰু এনাফেলিছ জাভানিকা (Anaphalis javanica) আদি। ইয়াত কিছুমান বিপন্ন প্ৰাণীও পোৱা যায়, যেনে: জাভাৰ ৰুছা (Rusa timorensis), বনৰীয়া গাহৰি (Sus scrofa), বনকুকুৰা (Gallus gallus), ইলানাছ (Elanus sp.) আৰু ড্ৰংগো প্ৰজাতি (Dicrurus sulphurea)।

উদ্যানখনত সৰ্বমুঠ চাৰিটা স্থানীয় স্তন্যপায়ী প্ৰাণী পোৱা যায়। যাৰ ভিতৰত, বুনোমিছ নাছ’ (Bunomys naso) আৰু হাইনাল্ডছ ৰেট (Rattus hainaldi) নামৰ দুটা মণ্টেন ৰোডেণ্ট উল্লেখযোগ্য।

এই অঞ্চলটোত এটা আৰ্বৰেটামো আছে। আৰ্বৰেটামটো হʼল ৪.৫ হেক্টৰ এলেকাজুৰি বিস্তৃত, এটা ক্ষুদ্ৰ অৰণ্য, যিয়ে কেলিমুটু ৰাষ্ট্ৰীয় উদ্যানৰ উদ্ভিদকুলৰ জৈৱ বৈচিত্ৰ্যক প্ৰতিনিধিত্ব কৰে। আৰ্বৰেটামটোত ৭৮বিধ ভিন্ন প্ৰজাতিৰ উদ্ভিদ আছে, যিবোৰ ৩৬টা পৰিয়ালত বিভক্ত। কেলিমুটুৰ কিছুমান স্থানীয় উদ্ভিদ সংগ্ৰহৰ ভিতৰত উটা অংগা (Begonia kelimutuensis), টুৰুৱাৰা (Rhododendron renschianum), আৰু আৰ্ঙ্গোনী (Vaccinium varingiaefolium) আদি উল্লেখযোগ্য।

লগতে চাওক

ইণ্ডোনেছিয়াৰ ৰাষ্ট্ৰীয় উদ্যানসমূহৰ তালিকা
ইণ্ডোনেছিয়াৰ ভূগোল

তথ্য উৎস

বাহ্যিক সংযোগ

Kelimutu National Park
UNEP-WCMC World Database on Protected Areas: Kelimutu

শ্ৰেণী:ইণ্ডোনেছিয়াৰ ৰাষ্ট্ৰীয় উদ্যান
নীৰাজনা মহন্ত বেজবৰা

নীৰাজনা মহন্ত বেজবৰা হৈছে এগৰাকী অসমীয়া সাহিত্যিক, অনুবাদক, অধ্যাপক। তেখেত অসমৰ ডিব্ৰুগড় বিশ্ববিদ্যালয়ৰ অসমীয়া বিভাগৰ অধ্যাপক৷ বিংশ শতিকাৰ শেষৰফালে তুলনামূলক ভাৰতীয় সাহিত্য বিষয়ত গৱেষণামূলক গ্ৰন্থ প্ৰকাশ কৰা নীৰাজনা মহন্ত বেজবৰা বৰ্তমান সময়ত ‘তুলনামূলক ভাৰতীয় সাহিত্য’ বিষয়ৰ এগৰাকী অগ্ৰণী গৱেষক৷ সেইদৰে অসমীয়া অনুবাদ সাহিত্যৰ ক্ষেত্ৰখনতো তেখেতৰ নামটো প্ৰতিনিধিত্বমূলক৷

উদ্ধৃতি

ব্যক্তিত্ব, সুকুমাৰ কৌশল আৰু যোগাযোগ

সাহিত্য বৃত্তি আৰু ৰুচিৰ ক্ষেত্ৰ হোৱাৰ উপৰিও ই কলাত্মক যোগাযোগৰো এক প্ৰধান মাধ্যম৷
ব্যক্তিত্ব হৈছে কোনো ব্যক্তিৰ আন্তৰিক আৰু বাহ্যিক বৈশিষ্ট্যৰ সংমিশ্ৰিত ৰূপ। অৰ্থাৎ ব্যক্তিজনৰ বাহ্যিক অভিব্যক্তি, আন্তৰিক গুণ-গৰিমাৰ সমষ্টিৰে গঠিত হোৱা তেওঁৰ সৰ্বাত্মক লক্ষণেই ব্যক্তিত্ব।
উপযুক্ত ব্যক্তিত্বই জীৱনত সফলতাৰ সিংহদুৱাৰ মুকলি কৰি দিয়ে৷
জীৱনত ধন-সম্পদ হেৰুৱালে ঘূৰাই পাব পাৰি কিন্তু এবাৰ পাৰ হৈ যোৱা সময়ক ঘুৰাই পাব নোৱাৰি৷
সুবিকশিত সৰ্বাঙ্গসুন্দৰ ব্যক্তিত্বৰ অধিকাৰী এজন ব্যক্তিৰ পৰা ভাল কাম হোৱাৰ লগতে তেওঁৰ ব্যক্তিত্বই আনকো প্ৰভাবিত আৰু অনুপ্ৰাণিত কৰিব পাৰে।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
চকলেট

চকলেট হৈছে ভজা আৰু গুৰি কৰা কেকাও (cacao) গছৰ বীজৰ পৰা তৈয়াৰ কৰা এক প্ৰকাৰৰ খাদ্য সামগ্ৰী। চকলেট তৰল, কঠিন বা পেষ্ট হিচাপে উপলব্ধ। অন্য খাদ্যৰ স্বাদগন্ধ বৃদ্ধিকাৰী দ্ৰব্য (ফ্লেভাৰিং এজেণ্ট) হিচাপেও চকলেট ব্যৱহাৰ কৰা হয়। অ'লমেক সভ্যতা (খ্ৰীষ্টপূৰ্ব ১৯-১১ শতিকাৰ)ৰ সময়তে খাদ্য হিচাপে কেকাও ব্যৱহাৰ কৰিছিল, আৰু মায়া আৰু এজটেকসহ মেছোআমেৰিকান লোকৰ বেছিভাগেই চকলেট পানীয় তৈয়াৰ কৰিবলৈ ব্যৱহাৰ কৰিছিল।

কেকাও গছৰ বীজবোৰৰ এক তীব্ৰ তিতা সোৱাদ থাকে আৰু কিণ্বন কৰি ইয়াৰ সোৱাদ বিকশিত কৰা হয়। কিণ্বনৰ পিছত, বীজবোৰ শুকুৱাই, পৰিষ্কাৰ কৰা হয় আৰু ভজা হয়। তাৰ পিছত বীজৰ ওপৰৰ আৱৰণ আঁতৰ কৰি নিৰ্ভেজাল কোকোভৰ (cocoa mass) প্ৰস্তুত কৰা হয়। এই কোকোভৰ গৰম কৰি তৰলীকৃত হোৱাৰ পিছত, ইয়াক চকলেট পানীয় (chocolate liquor) বুলি কোৱা হয়। এই পানীয় ঠাণ্ডা হোৱাৰ পিছত ইয়াৰ পৰা দুটা উপাদান প্ৰস্তুত কৰা হয়: গোটা কোকো (cocoa solids) আৰু কোকো মাখন (cocoa butter)। চেনি মিহলি নকৰাকৈ বিভিন্ন অনুপাতত গোটা কোকো আৰু কোকো মাখনৰ পৰা বেকিং চকলেট বা তিতা চকলেটত প্ৰস্তুত কৰা হয়। পাউডাৰড বেকিং কোকো (Powdered baking cocoa), ই কোকো মাখনতকৈ অধিক আঁহযুক্ত হয়। ডাচ্চ কোকো (dutch cocoa) উৎপাদন কৰিবলৈ ইয়াক ক্ষাৰৰ সৈতে সংমিশ্ৰণ কৰা হয়। বৰ্তমান খোৱা চকলেটৰ বেছিভাগ হৈছে মিঠা চকলেট (sweet chocolate)। গোটা কোকো, কোকো মাখন বা বনস্পতি তেল, আৰু চেনীৰ সংমিশ্ৰণ কৰি মিঠা চকলেট প্ৰস্তুত কৰা হয়। গাখীৰ চকলেট (Milk chocolate) হৈছে এক প্ৰকাৰৰ মিঠা চকলেট য'ত অতিৰিক্তভাৱে গাখীৰ পাউডাৰ বা ঘনীভূত গাখীৰ থাকে। বগা চকলেটত (White chocolate) কোকো বাটাৰ, চেনী আৰু গাখীৰ থাকে, কিন্তু কোনো গোটা কোকো নাথাকে।

চকলেট হৈছে পৃথিৱীৰ আটাইতকৈ জনপ্ৰিয় খাদ্য আৰু ফ্লেভাৰ। চকলেট হৈছে বহুতো খাদ্য সামগ্ৰী বিশেষকৈ মিঠাই, যাৰ ভিতৰত আছে কেক, পুডিং, মুচ, চকলেট ব্ৰাউনি, আৰু চকলেট চিপ কুকিজ আদিৰ এটা মূখ্য উপাদান। বহুতো কেণ্ডি মিঠাইৰ ভিতৰত চকলেট থাকে নাইবা চকলেটৰ প্ৰলেপ দিয়া হয়। চকলেট বাৰত কঠিন চকলেট বা চকলেটত প্ৰলেপ দিয়া অন্যান্য উপাদানেৰে তৈয়াৰ কৰা হয়। ইয়াক স্নেক্স হিচাপে খোৱা হয়। ‘খ্ৰীষ্টমাছ’, ‘ইষ্টাৰ’, ‘ভেলেণ্টাইন দে’ৰ দৰে কিছুমান পশ্চিমীয়া বন্ধৰ দিনত বিভিন্ন আকৃতিত সজ্জিত চকলেটৰ উপহাৰ (যেনে কণী, হৃদযন্ত্ৰ, মুদ্ৰা) দিয়াৰ পৰম্পৰা পালন কৰা হয়। “চকলেট গাখীৰ” আৰু “হট চকলেট”ৰ দৰে কিছুমান ঠাণ্ডা আৰু গৰম পানীয়ত আৰু ক্ৰীম ডি কেকাও (creme de cacao)ৰ দৰে কিছুমান সুৰাযুক্ত পানীয়তো চকলেট ব্যৱহাৰ কৰা হয়।

কোকো আমেৰিকাত উৎপন্ন হৈছিল যদিও একবিংশ শতিকাত কোকোৰ শীৰ্ষস্থানৰ উৎপাদক হৈছে পশ্চিম আফ্ৰিকাৰ দেশবোৰ, বিশেষকৈ ক'টে ডি'আইভ'ৰ (Côte d'Ivoire) আৰু ঘানাই বিশ্বৰ প্ৰায় ৬০% কোকোৰ যোগান ধৰে।

পশ্চিম আফ্ৰিকাত কোকো খেতিৰ সৈতে প্ৰায় দুই নিযুত শিশু জড়িত থকাৰ বাবে, ২০১৮ চনত শিশু দাসত্ব আৰু সৰবৰাহৰ সৈতে জড়িত উদ্বেগৰ এটা মুখ্য কাৰণ আছিল, আৰু এতিয়াও আছে। এই ক্ষেত্ৰত শিশুসকলৰ পৰিস্থিতি উন্নত কৰাৰ আন্তৰ্জাতিক প্ৰচেষ্টা বিফল হোৱাৰ প্ৰধান কাৰণ হৈছে নিৰন্তৰ দৰিদ্ৰতা, বিদ্যালয়ৰ অনুপস্থিতি, বিশ্বৰ কোকোৰ চাহিদা বৃদ্ধি, কোকোৰ অধিক গভীৰ কৃষি, আৰু শিশু শ্ৰমিকৰ নিৰন্তৰ শোষণ।

তথ্য সংগ্ৰহ

শ্ৰেণী:খাদ্য
আকিকা

ইছলামৰ পৰিভাষাত সন্তান জন্ম গ্ৰহণ কৰাৰ পিছত আল্লাহৰ শ্বুকৰিয়া ও আনন্দৰ বহিৰ্প্ৰকাশ হিচাবে আল্লাহৰ সন্তুষ্টি অৰ্জনৰ কাৰণে যি পশু জবেহ কৰা হয়, তাকে আকীকা বোলা হয়।

আকীকাৰ হুকুম

অধিকাংশ আলিমৰ মতে সন্তানৰ আকীকা কৰা ছুন্নাতে মুৱাক্কাদাহ। হাদিছ গ্ৰন্থত আছে ৰাছূলুল্লাহ চাল্লাল্লাহু আলাইহি ৱাছাল্লামে কৈছে-

“যি ব্যক্তিয়ে নিজ সন্তানৰ আকীকা কৰিব বিচাৰে, তেওঁ যেন তাক পালন কৰে”।

অন্য হাদিছত আছে, ৰাছূলুল্লাহ চাল্লাল্লাহু আলাইহি ৱাছাল্লামে আকৌ কৈছে-

প্ৰতিটো সন্তানেই আকীকাৰ বিনিময়ত আটক হৈ থাকে”।

আকীকা কৰাৰ সময়

হাদিছ অনুযায়ী আকীকাৰ কাৰণে উত্তম সময় হ'ল সন্তান ভূমিষ্ঠ হোৱাৰ সপ্তম দিবস। সপ্তম দিনা আকীকা কৰাৰ লগতে সন্তানৰ সুন্দৰ নাম ৰখা, মূৰৰ চুলি কমোৱা আৰু চুলিৰ সমপৰিমাণ ওজনৰ ৰূপ ছাদকাহ কৰাও মুস্তাহাব।

বিনা কাৰণত আকীকা দিয়াত বিলম্ব কৰা ছুন্নাতৰ বিৰোধিতা কৰাৰ অন্তৰ্ভুক্ত। দৰিদ্ৰতা বা অন্য কোনো কাৰণত যদি ৭ দিনত আকীকা কৰিবলৈ সক্ষম নহয়, তেনেহ'লে যেতিয়াই অভাৱ দূৰ হ'ব, তেতিয়াই আকীকা কৰা জায়েজ আছে।

কেনে ধৰণৰ পশুৰ দ্বাৰা আকীকা কৰিব লাগে? সংখ্যা কিমান?

আকীকাৰ ক্ষেত্ৰত ছুন্নাত হ'ল, পুত্ৰ সন্তান হ'লে দু‘টি দুম্বা বা ছাগলী আৰু ছোৱালী সন্তান হ'লে এটি দুম্বা বা ছাগলীৰ দ্বাৰা আকীকা কৰা। কিয়নো মুহাম্মাদ ৰাছূলুল্লাহ চাল্লাল্লাহু আলাইহি ৱাছাল্লামে কৈছে-

“পুত্ৰ সন্তানৰ পক্ষৰ পৰা দু‘টি সমবয়সৰ ছাগলী আৰু ছোৱালী সন্তানৰ পক্ষৰ পৰা এটি ছাগলীৰ দ্বাৰা আকীকা দিব লাগিব।
আৰ্থিক অসচ্ছলতাৰ কাৰণে যদি পুত্ৰ সন্তানৰ পক্ষৰ পৰা দু‘টি ছাগলীৰ দ্বাৰা আকীকা দিব নোৱাৰে, তেন্তে এটি ছাগলীৰে আকীকা দিলেও হ’ব।

আকীকাৰ মাংস কোনে খাব পাৰে?

আকীকাৰ মাংস কুৰবাণীৰ মাংসৰ দৰেই। তাক নিজে খাব, আত্মীয় স্বজনক খুৱাব আৰু গৰীব-মিছকীনক ছাদাকা কৰিব। আকীকাৰ মাংসও কুৰবাণীৰ দৰে তিনি ভাগ কৰা জৰুৰী নহয়। আকীকাৰ মাংস যদি আটাইখিনি ৰান্ধে আৰু আত্মীয়-স্বজন ও বন্ধু-বান্ধৱ আৰু অন্যান্য মুছলিমসকলক দাওৱাত দি খুওৱা হয, তথাপিও জায়েজ আছে।

গৰুৰ দ্বাৰা আকীকা কৰা

কোনো হাদীছতেই গৰুৰ দ্বাৰা আকীকা কৰাৰ কথা উল্লেখ হোৱা নাই। অথচ ৰাছূলুল্লাহ চাল্লাল্লাহু আলাইহিৰ যুগত সকলো ধৰণৰ পশোৱেই বিদ্যমান আছিল। গতিকে উত্তম হৈছে ছাগলী বা দুম্বাৰ দ্বাৰা আকীকা কৰা।

কোৰবাণীৰ সৈতে ভাগে আকীকা দিয়া

আমাৰ দেশত সাতভাগত গৰুৰ দ্বাৰা কুৰবাণী কৰাৰ ক্ষেত্ৰত আকীকাৰ অংশীদাৰ হোৱাৰ নিয়ম ব্যাপকভাৱে প্ৰচলিত আছে। এইটো হাদীছ সন্মত নহয়। আকীকা যিহেতু এটি ইবাদত, সেয়ে হাদীছত যেনেকৈ বৰ্ণিত হৈছে তেনেদৰেই পালন কৰা উচিত।

আল্লাহু আলম।

তথ্য সংগ্ৰহ

শ্ৰেণী:ইছলাম ধৰ্ম
শ্ৰেণী:ইছলামী সংস্কৃতি
দেৱানন্দ হাজৰিকা

দেবানন্দ হাজৰিকা অসমৰ ভাৰতীয় জনতা পাৰ্টিৰ ৰাজনীতিবিদ। ২০১৬ চনত অসম বিধানসভাৰ নিৰ্বাচনত তেওঁ বিহপুৰীয়া সমষ্টিৰ পৰা নিৰ্বাচিত হৈছিল।

তথ্য সংগ্ৰহ

শ্ৰেণী:অসমৰ ৰাজনীতিক
শ্ৰেণী:অসমৰ ব্যক্তি
পাঠ প্ৰসংগ প্ৰণালী

পাঠ প্ৰসংগ প্ৰণালী হৈছে লোকসংস্কৃতি অধ্যয়নৰ এটা পদ্ধতি। পাঠ প্ৰসংগ প্ৰণালী সমৰ্থক লোক-বিদ্যা বিজ্ঞানীসকলৰ মতে লোক-বিদ্যা সম্পৰ্কীয় উপাদানৰ অন্তৰালত আছে সেইবোৰৰ প্ৰসংগ বা অনুষংগ। প্ৰসংগ বা অনুষংগ অবিহনে লোক-বিদ্যা সম্পকীয় পাঠ (folklore text) প্ৰানহীন। গল্ডষ্টেইনৰ ভাষাত লোক-বিদ্যাৰ সমল, ক্ষেত্ৰতহে অৰ্থাৎ পাঠ একোটাৰ মাধ্যমতহে পোৱা যায়। পাঠ প্ৰাসংগিক মতবাদ সমৰ্থক লোক-বিদ্যা বিজ্ঞানীসকলৰ ভিতৰত আব্ৰাহাম, ডন-বেন-আমোচ, ৰবাৰ্ট জৰ্জ, গল্ডষ্টেইন আদি উল্লেখযোগ্য। এওঁলোকৰ প্ৰধান আপত্তি ভাষা, আচৰণ, যোগাযোগ, অভিব্যক্তি অনুষ্ঠান আদি বিভিন্ন প্ৰসংগৰ লগত সম্পৰ্কচ্যূত কৰি লোক-বিদ্যা সম্পৰ্কীয় পাঠ (text) বিচাৰ-বিশ্লেষণ কৰা দেখা যায়। কাৰ্যত এনে বিচাৰ-বিশ্লেষণ তাত্ত্বিক দিশৰ ফালৰপৰা অৰ্থশূন্য। এইসকল লোক-বিদ্যা বিজ্ঞানীয়ে ভাষাতত্ত্বৰ পৰা বাচিক-আচৰণৰ ধাৰণা, নৃতত্ত্বৰপৰা প্ৰকাৰ্য্যত্মকতা, সমাজবিজ্ঞানৰ পৰা ভূমিকা গ্ৰহণ আৰু মনোবিজ্ঞানৰপৰা অস্মিতা-কৌশল সংপ্ৰত্যয় গ্ৰহণ কৰি লোক-বিদ্যাৰ পৰম্পৰা বিচাৰ-বিশ্লেষণ কৰিবলৈ সততে প্ৰযত্নশীল। প্ৰথিতযশা লোকবিদ্যা এলান ডাণ্ডেজ- এ লোকবিদ্যা অধ্যয়ন আৰু বিচাৰ- বিশ্লেষণৰ ক্ষেত্ৰত তিনিটা স্তৰৰ কথা উল্লেখ কৰিছে: (ক) পাঠ (text) (খ) জমিন (texture) (গ) প্ৰসংগ (context)। লোকবিদ্যাৰ যিকোনো সমল বা উপাদানকে এই তিনিটা স্তৰৰ ওপৰত নিৰ্ভৰ কৰি বিশ্লেষণ কৰিব পাৰি। কোনো এবিধ উপাদান লোকবিদ্যাৰ পৰিসীমাত অন্তৰ্ভুক্ত কৰিব পাৰি নে নোৱাৰি তাৰ নিৰ্ণায়ক স্বৰূপাৰ্থত এই তিনিটা স্তৰহে। এই প্ৰসংগত ডন বেন আমোচ-এ সমীচীন মন্তব্য উপস্থাপন কৰিছে: "The locus of the conventions making the boundaries between folklore and non-folklore is the text, texture and boundaries between folklore and non-folklore is the text, texture and context of the froms, to apply dundes three levels for the the analysis of folklore in somewhat modified from." লোকবিদ্যাৰ প্ৰসংগত পাঠৰ সূত্ৰ এনেদৰে দিব পাৰে : এটা সাধুকথা এবাৰ কোৱাই তাৰ পাঠ অথবা এটা গীত বা এটা প্ৰবচনৰ মাত্ৰ এবাৰ আবৃতিয়েই সেই গীত বা প্ৰবচনৰ পাঠ। জমিন (texture) লোকবিদ্যা সম্পৰ্কীয় পাঠৰ বৈশিষ্ট্যৰ বাহিৰে আন একো নহয়। প্ৰবচনৰ জমিন বুলিলে বুজিব লাগিব তাৰ লয় আৰু অনুপ্ৰাসৰ ক্ষিপ্ৰতাক। শ্বাসাঘাট, সুৰ সংযোগ, স্বন বা সুৰলহৰি, ধবন্যাত্মকতা আদি জমিনৰ আন কিছুমান বৈশিষ্ট্য। কোনো এটা ভাষাৰ অন্তৰ্গত লোক-বিদ্যাৰ অংগীভূত নিৰ্দিষ্ট এবিধ বাচিক কলাৰ জমিন আন এটা ভাষালৈ অনুবাদ কৰা টান। সেইবাবে জমিনক স্থিৰীকৃত বাগ্‌ বৈশিষ্ট্য বুলিব পাৰি।

তথ্য সংগ্ৰহ
শান্তা

শান্তা হিন্দু মহাকাব্য ৰামায়ণৰ এটা চৰিত্ৰ। সেই অনুসৰি তেওঁ ৰজা দশৰথ আৰু কৌশল্যাৰ জীয়ৰী আছিল। পিছত তেওঁক অংগ প্ৰদেশৰ ৰজা ৰোমাপদে তুলি লৈছিল।

শান্তাই কিংবদন্তী ভাৰতীয় হিন্দু ঋষি বিভাণ্ডকৰ পুত্ৰ ঋষ্যশৃংগৰ সৈতে বিবাহ পাশত আৱদ্ধ হৈছিল। ঋষ্যশৃংগয় দশৰথৰ বাবে পুত্ৰ কামেষ্ঠী যজ্ঞ পাতিছিল।

জীৱন

শান্তাই বেদ, কলা, শিল্পকলাৰ লগতে যুদ্ধ বিষয়ত শিক্ষা লাভ কৰিছিল। তেওঁক অতি সুন্দৰ কন্যা বুলি গণ্য কৰা হৈছিল। এদিন তেওঁৰ তোলনীয়া দেউতাক ৰজা ৰোমাপদ শান্তাৰ সৈতে বাৰ্তালাপত ব্যস্ত হৈ থকাৰ সময়তে এজন ব্ৰাহ্মণে বাৰিষাৰ দিনত খেতিৰ বাবে সহায় বিচাৰি আহিছিল। ৰোমাপাদে ব্ৰাহ্মণৰ দুৰ্দশাৰ প্ৰতি মনোযোগ দিয়া নাছিল। ইয়াৰ ফলত ব্ৰাহ্মণজন ক্ৰোধান্বিত হয় আৰু ৰাজ্য ত্যাগ কৰে। দেৱতা ইন্দ্ৰই তেওঁৰ ভক্তক কৰা অপমান সহ্য কৰিব পৰা নাছিল সেয়ে সেই বাৰিষা ঋতুত সামান্য মাত্ৰ বৰষুণ হৈছিল ফলত ৰাজ্যত খৰাং পৰিস্থিতিৰ সৃষ্টি হৈছিল। ইফালে, ৰজা দশৰথে বিচাৰিছিল যে এজন পুত্ৰই তেওঁৰ উত্তৰাধিকাৰী অব্যাহত ৰাখিব আৰু তেওঁৰ ৰাজবংশক সমৃদ্ধ কৰিব। এই দুয়োখন ৰাজ্যৰ সমস্যাবোৰৰ সমাধানৰ বাবে এক পৰামৰ্শ দিয়া হৈছিল যে কেৱল এজন ব্ৰাহ্মণৰ দ্বাৰা কৰা যজ্ঞৰ দ্বাৰা হে দুয়োজন ৰজাৰ সমস্যা দূৰ কৰিব পাৰিব যি জনে নিখুঁত সতীত্ব পালন কৰিছে আৰু এনে একমাত্ৰ ব্যক্তি হৈছে ঋষ্যশৃংগ।

তথ্যউৎস

শ্ৰেণী:ৰামায়ণৰ চৰিত্ৰ
চালেমত বস্ত্ৰ উদ্যোগ

চালেমৰ বস্ত্ৰ উদ্যোগ বিশেষকৈ হস্ততাঁত উদ্যোগ ভাৰতৰ তামিলনাডুৰ চালেম জিলাৰ অন্যতম প্ৰাচীন কুটিৰ উদ্যোগ।
চালেমত দক্ষিণ ভাৰতৰ অন্যতম প্ৰাথমিক হস্ততাঁত কেন্দ্ৰ আছিল। ৰেচমৰ সূতা আৰু কপাহী সূতাৰপৰা শাৰী, ধূতি আৰু আন অংগবস্ত্ৰ তৈয়াৰ কৰা হয়। শেহতীয়াকৈ, মূলতঃ ৰপ্তানিৰ উদ্দেশ্যে ঘৰুৱা আচ-বাবৰ সামগ্ৰীও বোৱা হয়। ৭৫,০০০ তকৈ অধিক হস্ততাঁত কাম কৰি আছে আৰু বছৰি উৎপাদিত কাপোৰৰ মুঠ মূল্য ৫,০০০ কোটি টকা বুলি অনুমান কৰা হৈছে।

জি আই স্বীকৃতি

চালেম কাপোৰে (হস্তশিল্পৰ সামগ্ৰী) ভৌগোলিক সূচক পঞ্জীয়ন (ভাৰত)ত স্বীকৃতি লাভ কৰে।

ইতিহাস

চালেমত স্বাধীনতাৰ আগৰ সময়ৰ পৰাই হস্ত-তাঁতশাল আৰু বয়ন উদ্যোগৰ ইতিহাস আৰম্ভ হয়। অৱশ্যে ১৯৬০ চনলৈকে ৫টাতকৈও কম বয়ন উদ্যোগ আছিল। বৃহৎ পৰিসৰৰ সমবায় খণ্ডৰ হস্ততাঁত বয়ন আৰু বিপণন ইউনিটৰ লগতে অঞ্চলটোত ব্যক্তিগত হস্ততাঁত বয়নে লাভান্বিত হ’বলৈ আৰম্ভ কৰে। উদ্যোগটোক সহায় কৰিবলৈ অঞ্চলটোৰ চাৰিওফালে ক্ষুদ্ৰ পৰিসৰৰ হেণ্ড ডাইং ইউনিট আৰম্ভ কৰা হৈছিল।১৯৮০ চনৰ আশে-পাশে উদ্যোগটোৱে ব্যাপক বৃদ্ধি লাভ কৰে। বহুতো ডাঙৰ ডাঙৰ স্পিনিং মিল আৰু আৱৰ্জনা স্পিনিং ইউনিটৰ অস্তিত্ব আহিল। বহুতো হেণ্ডলুম ছ’চাইটি আৰু ডাই হাউচ স্থাপন কৰা হৈছিল। গুগাই, আম্মাপেট, আটায়ামপট্টি, ভেন্নান্দুৰ, মগুডাঞ্চবাদী, ৰাসিপুৰম, কোমাৰাপালাম আৰু পল্লীপলাম, থাৰমংগলম, জালাকান্দপুৰম আৰু এলাম্পিল্লাইৰ দৰে ঠাইত নতুন আৰু বৰ্ধিত সংখ্যক পাৱাৰ লুম ইউনিট। কিন্তু এতিয়া ১২৫টাতকৈও অধিক স্পিনিং মিল আছে, য’ত আধুনিক বয়ন ইউনিট আৰু কাপোৰৰ ইউনিট আছে। প্ৰস্তুত বস্ত্ৰ ৰপ্তানিত জিলাখনৰ অন্যতম প্ৰধান ব্যৱসায় হিচাপে নিজকে প্ৰতিষ্ঠা কৰিছে। কাপোৰৰ সামগ্ৰী আৰু কাপোৰ পোনপটীয়াকৈ ৰপ্তানি কৰা ক্ষুদ্ৰ ব্যৱসায়িক ইউনিটসমূহে বজাৰৰ সংযোগ স্থাপন কৰাত উদ্যোগটো দ্ৰুতগতিত বৃদ্ধি পালে।
সূতা আৰু ডাইং ইউনিটৰ দৰে প্ৰয়োজনীয় ইনপুটসমূহৰ সহজ প্ৰৱেশৰ ফলত সৰু পৰিসৰৰ কাষ্টমাইজড সামগ্ৰীতো কাপোৰৰ কাষ্টমাইজেচন কৰা হৈছে।

কণ্ডালমপট্টি শাৰী

কণ্ডালমপট্টি জিলাখনৰ এখন কম জনবসতিৰ চহৰ আৰু ই ৰেচমৰ হস্ততাঁত সামগ্ৰীৰ বাবে বিখ্যাত। সূতাত ব্যৱহৃত ৰঙৰ স্থায়িত্বৰ বাবে কণ্ডালম্পট্টি হস্ততাঁত সুপৰিচিত। ৰঙৰ মিশ্ৰণে স্থায়িত্ব দিয়ে। বয়নত ব্যৱহাৰ কৰা বৰ্গ ইঞ্চিত সূতাৰ গণনা কৰিলে কাপোৰৰ কোমলতা আৰু কঠিনতা গম পোৱা যায়। কণ্ডালম্পট্টি শাৰীত ৬০ৰ পৰা ৬৫টা সূতা বৰ্গ ইঞ্চিত ৱাৰ্পত ব্যৱহাৰ কৰা হয়। শাড়ীৰ প্ৰস্থ ৫১ ইঞ্চি হয়।
কণ্ডালমপট্টি হস্ততাঁত শাড়ীৰ প্ৰতিটো সূতা হাতেৰে বোৱা। শাৰী বোৱাৰ বাবে প্ৰায় ৪–৮ দিনৰ কষ্টৰ প্ৰয়োজন হয়।

তথ্যসূত্ৰ

শ্ৰেণী:বস্ত্ৰ
শ্ৰেণী:ভৌগোলিক স্বীকৃতি
কম্পিউটাৰ আৰু ইণ্টাৰনেট প্ৰট’কল ঠিকনা পৰীক্ষক

কম্পিউটাৰ আৰু ইণ্টাৰনেট প্ৰট’কল ঠিকনা পৰীক্ষক (CIPAV) ইলেক্ট্ৰনিক নিৰীক্ষণৰ অধীনত সন্দেহযুক্ত লোকৰ স্থানৰ তথ্য অনুসৰণ আৰু সংগ্ৰহ কৰিবলৈ ফেডাৰেল ব্যুৰো অৱ ইনভেষ্টিগেচনে (এফ বি আই) ব্যৱহাৰ কৰা এটা তথ্য সংগ্ৰহৰ আহিলা।
চফট্ ৱেৰটোৱে লক্ষ্য ৰখা কম্পিউটাৰত আন ধৰণৰ স্পাইৱেৰৰ দৰেই কাম কৰে, আনহাতে অপাৰেটৰৰ বাবে অজ্ঞাত যে চফ্টৱেৰটো ইনষ্টল কৰা হৈছে আৰু ইহঁতৰ কাৰ্যকলাপৰ ওপৰত নিৰীক্ষণ আৰু প্ৰতিবেদন দি আছে।

CIPAV এ অৱস্থান-সম্পৰ্কীয় তথ্য, যেনে IP ঠিকনা, MAC ঠিকনা, মুক্ত পৰ্টচ্, চলি থকা প্ৰগ্ৰাম, অপাৰেটিং চিষ্টেম আৰু সংস্থাপিত এপ্লিকেচন পঞ্জীয়ন আৰু সংস্কৰণৰ তথ্য, অবিকল্পিত ৱেব ব্ৰাউজাৰ, আৰু শেষবাৰৰ বাবে দেখা দিয়া URL।

এফ বি আয়ে সন্ত্ৰাসবাদ বা চোৰাংচোৱাগিৰিৰ তদন্তত চিআইপিএভি ব্যৱহাৰ কৰিবলৈ বিদেশী চোৰাংচোৱা চোৱা-চিতা আদালতৰপৰাও অনুমোদন বিচাৰিছিল।

তথ্যসূত্ৰ

শ্ৰেণী:অনুষ্ঠান প্ৰতিষ্ঠান
শ্ৰেণী:ছফ্টৱেৰ
তঞ্জাই চেলভি

তঞ্জাই চেলভি এগৰাকী তামিল গায়িকা। তেওঁ লোকগীত বাবে জনপ্ৰিয়। তেওঁ ইছান ছবিৰ "ৱিট্টু" গীতটোৰে তামিল চিনেমাত নিজৰ কেৰিয়াৰ আৰম্ভ কৰে। জিল ৱিট্টু (সেইবছৰ শ্ৰেষ্ঠ লোকগীতৰ বিজয় বঁটা) আৰু মাৰুথেলুৰ মাৰুথানী জনপ্ৰিয়। তেওঁ প্ৰধানকৈ তামিল চলচ্চিত্ৰ উদ্যোগত কাম কৰি আহিছে। তঞ্জাই চেলভিয়ে কোন্দান কোদুথান, পোৰালী আদি জনপ্ৰিয় চিনেমাত কাম কৰি আহিছে। তঞ্জাই চেলভিৰ শেষৰখন ছবি কোন্দন কোডুথান ছবিগৃহত মুক্তি লাভ কৰিছিল ২০১২ চনত। তঞ্জাই চেলভি ৱনমুৰই পগুটী (২০১৮), আদ্ৰা মাখন ৱিচিলু (২০১৬) আৰু ৱেট্টায়ড্ডু (২০১৫)ৰ বাবে পৰিচিত। তামিলনাডুৰ থাঞ্জাভুৰত জন্মগ্ৰহণ কৰা তঞ্জাই চেলভিয়ে আজিলৈকে বহু গীত গাইছে। তেওঁ নিজকে এগৰাকী আগশাৰীৰ তামিল লোকগায়িকা হিচাপে নিজকে প্ৰতিষ্ঠা কৰিছিল। তামিল ছবিৰ পৰাও অফাৰ পোৱা তামিলনাডু তামিল ছবিৰ ঋতুভিত্তিক গায়িকা হিচাপে কাম কৰি আহিছে। জেমছ বসন্তনে ৰচনা কৰা মাৰুথেলু আন এটা জনপ্ৰিয় গীত। চেলভিয়ে ২০১১ চনত বিখ্যাত সংগীত সুৰকাৰ ইলাইয়াৰাজাৰ সৈতে কাম কৰিছিল আহাগৰ সমিয়ান কুথিৰাই চিনেমাখনৰ বাবে। ফেচবুকৰ দৰে সংবাদ মাধ্যমত তেওঁ সামাজিকভাৱে সক্ৰিয়, আৰু টেলিভিছনৰ অনুষ্ঠানতো অতিথি চৰিত্ৰত অভিনয় কৰিছে।

গীত-সংগ্ৰহ

থাঞ্জাই চেলভীয়ে এতিয়ালৈকে তলত উল্লেখ কৰা গানসমূহ গাইছে। "জিলা ভিট্টু" (ইচান চলচ্চিত্ৰৰ পৰা) গানটো সেই বছৰ উত্তম লোকগীত হিচাপে বিজয় বঁটা লাভ কৰিছিল। "মৰুথানি" (মৰুথাভেলু) গানটোও জনপ্ৰিয়।

বৰ্ষ
চলচ্চিত্ৰ
গীত
ভাষা
সংগীত পৰিচালক
সংগীত সহযোগী
২০১০ ইচান "জিলা ভিট্টু" তামিল জেমছ বাসন্থন একক
২০১১ পোৰালি "ভেডি পট্টু" চুন্দৰ চি. বাবু ভেলমুৰুগান
আম্বুলি "আথা নী পেথায়ে" কে. ভেংকট প্ৰভু শংকৰ একক
মৰুথাভেলু "মৰুথানি" জেমছ বাসন্থন থাঞ্জাই আয়্যাপ্পান
ভেট্টাইয়াডু "ইয়াম মামা মধুৰা" এছ. পি. এল. চেল্ভাদাছান একক
আলাগৰছামিয়িন কুথিৰাই "আদিও ইভালে" ইলাইৰাজা স্নেহান, লেনিন ভাৰথী, হেমাম্বিকা, মুৰুগান, আয়্যাপ্পান, মাষ্টাৰ ৰেগান, চেন্থিলদাছ ভেলায়ুথম, অনিতা
২০১২ কণ্ডান কডুথান "থিল্লানা পাট্টুকাৰী" দেৱা একক
আম্বুলি "আথা নী পেথায়া" কে. ভেংকট প্ৰভু শংকৰ একক
২০১৩ মাধা ইয়ানাই কুট্টম "এঙ্গা পৰা" এন. আৰ. ৰঘুনাথন একক
২০১৪ পোঙাদি নীঙ্গালুম উঙ্গা কাধালুম "য়ে কাধালে" কন্নন একক
২০১৬ আদ্ৰা মাচান ভিচিলু "কান্নামুচি" এন. আৰ. ৰঘুনাথন এণ্টনি দাছান
আলাহেন্দ্ৰ ছল্লুক্কু অমুধা "ৱাইচাৰবাদি" ৰাজিন মহাদেৱ একক

তথ্যসূত্ৰ

শ্ৰেণী:তামিল ব্যক্তি
শ্ৰেণী:গায়িকা
শ্ৰেণী:লোকগীত
শলনী তাৰকা

গোনাকুম্বুৰা পাংগুকাৰগে শলনী তাৰকা বিজয়বন্ধৰা, যিগৰাকী জনপ্ৰিয়ভাৱে শলনী তাৰকা (জন্ম: ১৫ নৱেম্বৰ ১৯৯০) নামেৰে পৰিচিত, এগৰাকী শ্ৰীলংকান অভিনেত্ৰী আৰু মডেল। শ্ৰীলংকাৰ অন্যতম জনপ্ৰিয় টেলিভিছন অভিনেত্ৰী তাৰকাই ২০০৭ চনত শ্ৰীলংকান সুন্দৰী প্ৰতিযোগিতা চিৰাচা কুমাৰীৰ খিতাপ অৰ্জন কৰিছিল। অভিনয়ৰ উপৰি তেওঁ এগৰাকী নৃত্যশিল্পী, গীতিকাৰ আৰু লেখিকা।

ব্যক্তিগত জীৱন

শলনী তাৰকাৰ জন্ম ১৯৯০ চনৰ ১৫ নৱেম্বৰত শ্ৰীলংকাৰ বালাগংগোডাত হৈছিল। তেওঁৰ মাতৃ সুৰাজী ফাৰ্নাণ্ডো সিংহলী চিনেমা আৰু টেলিভিছনৰ এগৰাকী অভিনেত্ৰী। শলনীয়ে নেগাম্বোৰ নিউষ্টেড গাৰ্লছ কলেজৰপৰা শিক্ষা সম্পূৰ্ণ কৰিছিল।

২০২৩ চনৰ ১৮ আগষ্টত শলনীয়ে তেওঁৰ দীৰ্ঘদিনীয়া সংগী নিহাথা চালগাডোৰ সৈতে বিবাহপাশত আবদ্ধ হয়।

কেৰিয়াৰ

২০০৭ চনত সোতৰ বছৰ বয়সত তেওঁ চিৰাচা টিভিয়ে আয়োজন কৰা সুন্দৰী প্ৰতিযোগিতা চিৰাচা কুমাৰীত বিজয়ী হয় আৰু ইয়াৰ জৰিয়তে তেওঁ মূলসুঁতিৰ জনপ্ৰিয়তা লাভ কৰে। তেওঁৰ প্ৰথম অভিনয় আছিল শেৰ্লি পি ডেলংকৱালাৰদ্বাৰা পৰিচালিত টেলিভিছন ধাৰাবাহিক পূজাসনয়। এই ধাৰাবাহিকখনত তেওঁ সুৰজ মাপাৰ বিপৰীতে অভিনয় কৰিছিল। পিছলৈ তেওঁ ইচুৰু বাৱানা, হান্সি, গিৰিদেৱী, অপি অপি ৱেজ (I আৰু II), গংগা আড্ডাৰা আৰু চন্দা চন্দা ৱেজ আদি বহুতো জনপ্ৰিয় ধাৰাবাহিকত অভিনয় কৰে।

টেলিড্ৰামাৰ উপৰি তেওঁ হিৰো হোণ্ডা, ৰাইনো আৰু জেনেটৰ টিভি বিজ্ঞাপনতো অৰিহণা যোগাইছে। তেওঁ প্ৰিনিয়ানৰ অয়া দেশে, ডি এন এছৰ মাতা অয়া, চাফিৰ ৱাস্তুৱে আদি সংগীত ভিডিঅ’তো অভিনয় কৰিছে।

২০১২ চনত তাৰকাই চেলভাম ছবিৰ জৰিয়তে চিনেমা জগতত আত্মপ্ৰকাশ কৰে। তেওঁ ইয়াত "মেধৱী" চৰিত্ৰত অভিনয় কৰিছিল। পিছলৈ তেওঁ হৰৰ ছবি স্পন্দনাত মুখ্য চৰিত্ৰত অভিনয় কৰে। তেওঁ চিৰাচা ডান্সিং ষ্টাৰছৰ দ্বিতীয় ছিজনৰ লগতে হিৰু ছুপাৰ ডান্সাৰতো প্ৰতিদ্বন্দ্বিতা কৰিছিল।

২০২০ চনৰ ১৯ ছেপ্টেম্বৰত ১৬সংখ্যক ৰাইগাম টেলিজ অনুষ্ঠানত তেওঁক শ্ৰেষ্ঠ টেলিড্ৰামা অভিনেত্ৰী আৰু আটাইতকৈ জনপ্ৰিয় টেলিড্ৰামা অভিনেত্ৰী — দুয়োটা বঁটা প্ৰদান কৰা হয়। যোৱা ২৪ বছৰত এয়া প্ৰথমবাৰৰ বাবে ঘটিছিল যে এগৰাকী অভিনেত্ৰীয়ে একেলগে দুয়োটা বঁটা লাভ কৰিছিল। ২০২১ চনত তেওঁ আন বহুতো শ্ৰীলংকান চেলিব্ৰিটিৰ সৈতে ৰাফেল্লা ফাৰ্নাণ্ডো চেলিব্ৰিটি কেলেণ্ডাৰত স্থান লাভ কৰে, যাক এজন ব্যক্তিৰ বাবে অন্যতম উচ্চ অসামৰিক সন্মান হিচাপে গণ্য কৰা হয়।

তথ্যসূত্ৰ

বাহ্যিক সংযোগ

ශලනි තාරකා මනාලියක් වෙයි
Interview with Shalani

ශලනි, මෙගා තහංචිය පැත්තකින් තියලා
Prostitutes became Actresses is the problem
I can’t Live without Love
අමතක නොවන සුබ පැතුමක්

শ্ৰেণী:শ্ৰীলংকাৰ অভিনেত্ৰী
শ্ৰেণী:মডেল